ai4bharat/Pralekha huggingface dataset:
पंतप्रधान कार्यालय
एआयआयबीच्या तिसऱ्या वार्षिक बैठकीचे उद्या पंतप्रधानांच्या हस्ते मुंबईत उद्घाटन , पंतप्रधान उद्योजकांबरोबर साधणार संवाद
नवी दिल्ली, 25 जून 2018
पंतप्रधान नरेंद्र मोदी उद्या मुंबईला भेट देणार आहेत. आशियाई पायाभूत सुविधा गुंतवणूक बँकेच्या तिसऱ्या वार्षिक बैठकीचे उद्घाटन पंतप्रधान करणार आहेत. आशियातील सामाजिक आणि आर्थिक स्थिती सुधारण्याच्या उद्देशाने या बहुविध विकास बँकेची स्थापना करण्यात आली आहे.
तिसऱ्या वार्षिक बैठकीची संकल्पना “ पायाभूत सुविधांसाठी वित्त पुरवठ्याला चालना: नाविन्य आणि सहकार्य” अशी आहे. विविध देशांचे तसेच विविध संस्थांचे प्रतिनिधी या बैठकीला उपस्थित असून पायाभूत क्षेत्रातील गुंतणुकीच्या माध्यमातून शाश्वत भवितव्य निर्माण करण्याबाबतच्या संकल्पनांचे आणि अनुभवांचे आदान-प्रदान यावेळी होईल.
या वर्षी आशियाई पायाभूत सुविधा मंचाची स्थापनाही होणार आहे. यामुळे पायाभूत क्षेत्रातील दिग्गजांना एकत्रित मंच उपलब्ध होईल आणि प्रकल्प आधारित विस्तृत सादरीकरण ते करतील. महत्वाच्या पायाभूत सुविधांसाठी वित्त पुरवठ्याचे आव्हान पूर्ण करण्यासाठी नाविन्यपूर्ण मार्ग शोधण्यावरही यावेळी भर दिला जाईल.
त्यानंतर आर्थिक विकास, पायाभूत विकास,नाविन्यता आणि रोजगार निर्मिती, धोरणात्मक प्रयत्न अशा विविध मुद्यांवर पंतप्रधान उद्योजकांशी आणि उद्योग क्षेत्रातील महत्वांच्या व्यक्तींशी चर्चा करतील.
B.Gokhale/S.Kakade/P.Malandkar
(Visitor Counter : 54
आरोग्य आणि कुटुंब कल्याण मंत्रालय
कोविड-19 अद्ययावत माहिती
देशव्यापी लसीकरण मोहिमेंतर्गत आतापर्यंत लसींच्या 177.79 कोटी मात्रा देण्यात आल्या
भारतातील सक्रीय रुग्णभार सध्या 85,680 इतका आहे.
सक्रीय रुग्णसंख्येचे प्रमाण 0.20%
रुग्ण बरे होण्याचा दर सध्या 98.60%
गेल्या 24 तासात 14,123 रुग्ण बरे झाले, त्यामुळे बरे झालेल्या रुग्णांची एकूण संख्या 4,23,38,673 वर पोहोचली.
गेल्या 24 तासात 7,554 नव्या रुग्णांची नोंद
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 76.91 कोटी चाचण्या करण्यात आल्या, गेल्या 24 तासात 7,84,059 चाचण्या करण्यात आल्या.
श्रम आणि रोजगार मंत्रालय
जागतिक सलोखा अधिक दृढ करण्यासाठी ऐतिहासिक पाऊल उचलत, जी-20 श्रम आणि रोजगार मंत्र्यांची दोन दिवसीय बैठक इंदूर इथे संपन्न - केंद्रीय मंत्री भूपेंद्र यादव
नवी दिल्ली 21 जुलै 2023
जी-20च्या तीन निष्कर्ष दस्तावेजांचा एकमताने स्वीकार करत जी-20 श्रम आणि रोजगार मंत्र्यांच्या दोन दिवसीय बैठकीचा इंदूर इथे यशस्वी समारोप झाला. जागतिक पातळीवर कौशल्यांतील तफावत दूर करण्यासाठीच्या धोरणांबाबत जी 20 धोरणात्मक प्राधान्यक्रम, गिग आणि प्लॅटफॉर्म कामगारांसाठी पुरेशा आणि शाश्वत सामाजिक सुरक्षा आणि मानाने काम करण्यासाठीचा जी 20 धोरणात्मक प्राधान्यक्रम आणि सामाजिक सुरक्षिततेसंदर्भात शाश्वत वित्त पुरवठ्यासाठीचे जी 20 धोरणात्मक पर्याय हे ते तीन दस्तावेज आहेत. सदस्य देशांच्या प्रमुखांना या दस्तावेजांबाबत विचारविमर्श करण्यासाठी हे दस्तावेज नवी दिल्ली जी20 प्रमुखांच्या घोषणापत्र 2023 मध्ये संलग्न करण्यात येणार आहेत. सदर बैठकीत मंत्र्यांनी निष्कर्ष दस्तावेज आणि सारांश यांचा स्वीकार केला.
यावेळी आयोजित पत्रकार परिषदेला संबोधित करताना, केंद्रीय श्रम आणि रोजगार तसेच पर्यावरण, वने आणि हवामान बदल मंत्री भूपेंद्र यादव म्हणाले की, श्रम आणि रोजगार मंत्र्यांच्या या बैठकीमुळे जगातील सलोखा आणखी दृढ करण्याच्या दिशेने ऐतिहासिक पाऊल उचलले गेले आहे. ते म्हणाले की, महत्त्वपूर्ण उपक्रम म्हणून जी20 देशांनी भूराजकीय मुद्द्यांवरील एक परिच्छेद वगळता इतर सर्व मुद्द्यांवर एकमत मिळवण्यासाठी भारतीय नेतृत्वाचे समर्थन केले आणि त्यासाठी अध्यक्षांकडून सारांश जारी करण्यात आला. केंद्रीय मंत्री यादव म्हणाले की, भारताच्या अध्यक्षतेखाली, जी 20 देशांनी ‘बहुपक्षवादासाठी आदर’, ‘संयुक्त राष्ट्रांच्या सनदेतील उद्देश तसेच तत्वांचा आदर’ या मुद्द्यांचा तसेच पंतप्रधान नरेंद्र मोदी यांनी मांडलेल्या ‘आजचे युग हे युद्धाचे युग असता कामा नये’ या संकल्पनेचा संदर्भ समाविष्ट करण्यास संमती दिली. सर्व कामगारांना चांगले काम आणि कामगार हिताचे फायदे मिळावेत या जी20 सदस्य देशांच्या प्रतिबद्धतेचा हा पुरावा आहे असे ते म्हणाले.
आरोग्य आणि कुटुंब कल्याण मंत्रालय
कोविड- 19 बाबतची अद्ययावत माहिती
राष्ट्रव्यापी लसीकरण मोहिमेअंतर्गत आतापर्यंत भारतात कोविड प्रतिबंधक लसीच्या 30 कोटी 16 लाख मात्रा देण्यात आल्या आहेत.
भारतात गेल्या 24 तासांत लसीच्या 64 लाख 89 हजार मात्रा देण्यात आल्या.
देशात गेल्या 24 तासांत 54,069 नव्या कोरोना रुग्णांची नोंद झाली.
देशातील कोविड सक्रीय रुग्णसंख्येत घट होऊन आता ही संख्या 6,27,057 झाली आहे.
आतापर्यंत देशात एकूण 2,90,63,740 रुग्ण कोरोनातून बरे झाले आहेत.
गेल्या 24 तासांत 68,885 कोरोना रुग्ण रोगमुक्त झाले.
एका दिवसात कोविडमुक्त होणाऱ्यांची संख्या सलग 42 व्या दिवशी दैनंदिन नव्या बाधित रुग्णांच्या संख्येपेक्षा जास्त होती.
रोगमुक्तीचा दर वाढून आता 96.61% झाला आहे.
साप्ताहिक पॉझिटीव्हिटी दर सातत्याने 5% पेक्षा कमी असल्याचे दिसून येत असून सध्या हा दर 3.04% आहे.
दैनंदिन पॉझिटीव्हिटी दर सध्या 2.91% इतका असून सलग 17 व्या दिवशी हा दर 5% पेक्षा कमी राहिला आहे.
कोविड संसर्ग तपासणीच्या चाचण्या करण्याच्या क्षमतेत लक्षणीय वाढ- आतापर्यंत एकूण 39 कोटी 78 लाख चाचण्या करण्यात आल्या.
माहिती आणि प्रसारण मंत्रालय
एबीयू रोबोकॉन 2022 चे नवी दिल्लीत आयोजन
आंतरराष्ट्रीय अंतिम फेऱ्यांचे यजमानपद दूरदर्शनकडे
नवी दिल्ली, 13 डिसेंबर 2021
तंत्रज्ञान क्षेत्रातील भारताच्या उल्लेखनीय कामगिरीची दखल म्हणून दूरदर्शन पुढील वर्षी ऑगस्टमध्ये रोबोकॉन 2022 च्या आंतरराष्ट्रीय अंतिम फेऱ्यांचे आयोजन करणार आहे. आशिया-पॅसिफिक ब्रॉडकास्टिंग युनियनद्वारे रोबो स्पर्धा आयोजित केली जाते आणि विविध सदस्य देश दरवर्षी यजमानपद भूषवतात. 2022 मध्ये ही रोबो स्पर्धा नवी दिल्लीत होणार आहे.
एबीयू रोबोकॉन 2021 चे यजमानपद चीनने भूषवले होते, ज्यामध्ये 12 डिसेंबर 2021 रोजी आंतरराष्ट्रीय रोबोकॉन स्पर्धा आयोजित करण्यात आली होती. निरमा विद्यापीठ आणि गुजरात तंत्रज्ञान विद्यापीठ , अहमदाबादचे संघ अंतिम फेरीत होते, ते भारताकडून या आंतरराष्ट्रीय स्पर्धेत सहभागी झाले होते.
प्रसार भारती मंडळाच्या सदस्य शायना एनसी त्यावेळी उपस्थित होत्या आणि त्यांनी अहमदाबादमधील निरमा विद्यापीठ आणि गुजरात तंत्रज्ञान विद्यापीठाच्या सहभागी अभियांत्रिकी विद्यार्थ्यांना संबोधित केले होते. त्यांनी सर्व अभियांत्रिकी विद्यार्थ्यांना, विशेषत: मुलींना, पुढील वर्षी दूरदर्शनद्वारे आयोजित करण्यात येणाऱ्या रोबोकॉनमध्ये सहभागी होण्याचे आवाहन त्यावेळी केले होते.
डीडी रोबोकॉन 2022 च्या तयारीचा भाग म्हणून 15-16 डिसेंबर 2021 रोजी दोन दिवसीय कार्यक्रम आयोजित केला जात आहे, ज्यामध्ये डीडी रोबोकॉन 2022 ची ओळख करून दिली जाईल आणि यापूर्वीच्या रोबोकॉन स्पर्धांबाबत अभिप्राय आणि सूचना सामायिक केल्या जातील, तज्ञ त्यांची मते मांडतील, आणि परस्पर संवाद सत्रे देखील आयोजित केली जाणार आहेत.
प्रसार भारतीने डीडी रोबोकॉन 2022 शी संबंधित अधिक माहितीसाठी त्यांच्या संकेतस्थळावर एक पेज तयार केले आहे. तुम्ही या पेजला येथे भेट देऊ शकता - https://newsonair.com/robocon2022/
2002 मध्ये आशिया-पॅसिफिक ब्रॉडकास्टिंग युनियन  द्वारे सुरू करण्यात आलेले एबीयू रोबोकॉन रोबोट्सना दिलेल्या कालावधीत एखादे कार्य पूर्ण करण्यासाठी एकमेकांच्या समोर उभे करते. एबीयू रोबोकॉननुसार, या स्पर्धेचा उद्देश 21 व्या शतकात आपापल्या देशांचे नेतृत्व करणार्या समान रूची असलेल्या तरुणांमध्ये मैत्री निर्माण करणे तसेच या प्रदेशात अभियांत्रिकी आणि प्रसारण तंत्रज्ञानाची प्रगती करण्यास मदत करणे हा आहे.S.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 193
खाण मंत्रालय
एमईसीएलचा डीएमजी, गोवा यांच्यात सामंजस्य करार
खनिज अन्वेषण सुधारण्यात गोवा राज्याचा मार्ग मोकळा
भू–वैज्ञानिक संशोधनातून खनिज स्रोतांचे मूल्यांकन करून राज्याची खनिज उपलब्धता एमईसीएल प्रस्थापित करणार
नवी दिल्ली, 19 जुलै 2021
भारत सरकारच्या खाण मंत्रालयांतर्गत मिनरल एक्स्प्लोरेशन कॉर्पोरेशन लिमिटेडच्या  या खनिज संशोधक एजन्सीने गोवा सरकारच्या खाण आणि भू-विज्ञान संचालनालय  यांच्याशी एक सामंजस्य करार करीत, आज नवी दिल्ली येथे एकात्मिक खनिज उत्खनन आणि मार्गदर्शन सेवा प्रदान केली आहे.
या सामंजस्य करारावर स्वाक्षऱ्या करताना, एमईसीएल हे भू – वैज्ञानिक संशोधन संचातून खनिज स्रोतांचे मूल्यांकन करेल आणि लिलावासाठी खनिज अवरोधांना अंतिम रूप देईल आणि राज्याची खनिज उपलब्धता प्रस्थापित करेल.
एमएमडीआर दुरुस्ती अधिनियम 2021, खनिज  द्वितीय दुरुस्ती नियम, 2021 मधील अलिकडील दुरुस्ती आणि खनिजे  दुरुस्ती नियम यामुळे राज्यांना त्यांच्या क्षेत्रातील लिलाव प्रक्रियेचा जलद मागोवा घेण्याचा मार्ग मोकळा होईल, अशा प्रकारे त्यांच्या खनिज क्षेत्राचे मूल्यांकन आणि वाटप करण्याच्या प्रक्रियेमध्ये डीएमजी, गोवा सरकारची महत्त्वपूर्ण भूमिका असेल.
या सामंजस्य करारावर, एमईसीएलचे मुख्य व्यवस्थापकीय संचालक डॉ. रणजीत रथ आणि डीएमजी, गोवाचे संचालक विवेक एच. पी. यांनी केंद्रिय कोळसा, खाण आणि संसदीय कार्यमंत्री प्रल्हाद जोशी, गोव्याचे मुख्यमंत्री डॉ. प्रमोद सावंत, गोवा सरकारचे मुख्य सचिव परिमल राय, भारत सरकारच्या खाण मंत्रालयचे सहसचिव सत्येंद्र सिंग आणि भारत सरकार आणि गोवा सरकारचे अन्य वरिष्ठ अधिकारी यांच्या प्रमुख उपस्थितीत स्वाक्षऱ्या करण्यात आल्या.
गोव्या राज्याला लोह धातूचा मोठा साठा  लाभला आहे, तसेच बॉक्साइटच्या प्रमुख खाणी  आणि मँगेनीज धातू  यासारख्या अन्य मोठ्या खनिज पदार्थांचाही यात मोठ्या प्रमाणात समावेश आहे. राज्यातील लोह खनिज उत्खननामुळे राज्यातील प्रादेशिक उत्पन्न आणि रोजगाराला हातभार लागला आहे. खाणीजवळ बंदरे उपलब्ध झाल्यामुळे गोव्याला देखील खनिजांच्या निर्यातीसाठी अंतर्गत दळणवळणाचे मोठे माध्यम उपलब्ध झाले आहे.
M.Chopade/S.Shaikh/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 184
रेल्वे मंत्रालय
कुशीनगर अपघातासंदर्भात रेल्वे मंत्र्यांचे निवेदन
नवी दिल्ली, 26 एप्रिल 2018
उत्तर प्रदेशातल्या कुशीनगर जिल्ह्यात तामकुही रोड आणि दुदाही स्थानकांदरम्यान मानवरहित रेल्वे क्रॉसिंगजवळ आज सकाळी पावणे सात वाजता झालेल्या अपघातात 13 शालेय विद्यार्थी मृत्युमुखी पडले तर सात विद्यार्थी जखमी झाले. जखमींना पदरौना रुग्णालयात दाखल करण्यात आले आहे.
या दुर्घटनेबद्दल रेल्वेमंत्री पियुष गोयल यांनी तीव्र दु:ख व्यक्त केले असून, जखमींच्या प्रकृतीला लवकर आराम वाटावा अशी भावना व्यक्त केली आहे.
रेल्वे मंत्रालयाने मृतांच्या नातेवाईकांना दोन लाख रुपयांची, गंभीर जखमींना एक लाख रुपयांची तर किरकोळ जखमींना 50 हजार रुपयांची मदत जाहीर केली आहे.
या घटनेच्या वरिष्ठ स्तरीय चौकशीचे आदेश देण्यात आले असून, भविष्यात अशा घटना टाळण्यासाठी आवश्यक ती सर्व पावले उपलण्यासाठी आपण कटिबद्ध असल्याचे रेल्वे मंत्र्यांनी दिलेल्या निवेदनात म्हटले आहे.
N.Sapre/N.Chitale/D.Rane
(Visitor Counter : 91
भारतीय निवडणूक आयोग
महाराष्ट्र विधान परिषदेच्या, स्थानिक स्वराज संस्था मतदार संघातल्या सहा जागांसाठीची द्वैवार्षिक निवडणूक आणि आंध्रप्रदेश विधानपरिषदेच्या चित्तूर स्थानिक स्वराज संस्था मतदार संघातल्या पोट निवडणुकीचा कार्यक्रम
नवी दिल्ली 23 एप्रिल 2018
महाराष्ट्र विधान परिषदेच्या, स्थानिक स्वराज संस्था मतदार संघात द्वैवार्षिक निवडणूक घेण्याचा निर्णय निवडणूक आयोगाने घेतला आहे. आंध्रप्रदेश विधानपरिषदेच्या चित्तूर स्थानिक स्वराज संस्था मतदार संघात पोटनिवडणूक घेण्यात येणार असून, निवडणूक कार्यक्रम याप्रमाणे आहे :-
येत्या 26 एप्रिलला या निवडणुकीची अधिसूचना जारी करण्यात येईल. उमेदवारी अर्ज भरण्याची शेवटची तारीख 3 मे राहील, 4 मे रोजी अर्जांची छाननी होईल, 7 मे पर्यंत उमेदवारी अर्ज मागे घेता येतील, 21 मे रोजी सकाळी आठ ते संध्याकाळी चार वाजेपर्यंत मतदानाची वेळ राहिल, 24 मे रोजी मतमोजणी होईल.
रायगड-सिंधुदुर्गचे अनिल तटकरे यांचा कार्यकाळ येत्या 31 मे रोजी समाप्त होईल तर नाशिकचे जयंत जाधव, वर्धा-चंद्रपूर, गडचिरोलीचे मितेश भांगडिया, परभणीचे अब्दुल्लाखान ए लतिफ खान दुर्रानी, अमरावतीचे प्रवीण पोटे आणि उस्मानाबाद, बीडचे दिलीप देशमुख या सदस्यांचा कार्यकाळ येत्या 21 जूनला समाप्त होणार आहे.
आंध्रपदेश विधानपरिषदेच्या चित्तुर स्थानिक स्वराज संस्था मतदार संघातल्या एका उमेदवाराचा मृत्यू झाल्याने तिथे पोटनिवडणूक घेण्यात येणार आहे.
भावना/निलिमा/दर्शना
(Visitor Counter : 82
युवा व्यवहार आणि क्रीडा मंत्रालय
शांघाय सहकार्य संघटनेच्या युवा परिषदेच्या 16 व्या बैठकीचे केंद्रीय मंत्री अनुराग सिंह ठाकूर यांच्या हस्ते नवी दिल्ली इथे उद्घाटन
नवी दिल्ली, 14 मार्च 2023
भारताच्या अध्यक्षतेखाली शांघाय सहकार्य संघटनेच्या  युवा परिषदेची 16 वी बैठक आज नवी दिल्ली इथे हायब्रीड  पद्धतीने पार पडली. केंद्रीय युवा व्यवहार आणि क्रीडा मंत्री अनुराग सिंह ठाकूर यांनी एससीओ युवा परिषदेच्या बैठकीचे उद्घाटन केले. युवा व्यवहार विभागाच्या सचीव, मीता राजीवलोचन यांनी प्रमुख पाहुणे आणि एससीओ सदस्य देशांच्या सर्व प्रतिनिधींचे स्वागत केले.
भारत सरकारच्या युवा व्यवहार विभागाचे सहसाचीव, नितेश कुमार मिश्रा, या बैठकीच्या अध्यक्ष स्थानी होते. बैठकीदरम्यान, सहभागी देशांनी 2022-2023 मध्ये एससीओ युवा परिषदेच्या राष्ट्रीय कार्यक्रमा अंतर्गत हाती घेण्यात आलेल्या उपक्रमांबाबत माहितीचे आदान-प्रदान केले.
13 मार्च 2023 रोजी "प्रभावी समुदाय विकास उपक्रम" या संकल्पनेवर आभासी माध्यमातून आयोजित केलेल्या एससीओ युवा परिषदेचा अहवाल सर्व एससीओ सदस्य देशांच्या माहितीसाठी प्रसारित करण्यात आला.
एससीओ सदस्य देशांच्या युवा प्रतिनिधींचा मोठ्या प्रमाणातील सहभाग आणि परिषदे दरम्यान झालेल्या चर्चेत त्यांनी दाखवलेले स्वारस्य लक्षणीय होते. समाजाच्या उत्थानासाठी सामुदायिक विकास कार्यक्रमांमध्ये सहभागी होण्यासाठी युवा प्रतिनिधींनी दाखविलेल्या आश्वासक उत्साहाचीही सहभागी देशांनी नोंद घेतली.
या काळात राष्ट्रीय कार्यक्रमा अंतर्गत भारताच्या एससीओ युवा परिषदेने केलेल्या कामाची सहभागी देशांनी प्रशंसा केली, आणि आणि नवी दिल्ली इथे एससीओ युवा परिषद आणि एससीओ युवा परिषदेचे आयोजन करताना प्रदर्शित केलेले आदरातिथ्य आणि उच्च स्तरीय संघटनात्मक कामाबद्दल भारता प्रति कृतज्ञता व्यक्त केली. 14 मार्च 2023 रोजी नवी दिल्ली इथे रशियन आणि चिनी भाषांमधील आठ प्रतींवरील प्रोटोकॉलवर स्वाक्षरी करण्यात आली.
एससीओ ही कायमस्वरूपी आंतर-सरकारी संस्था असून तिची स्थापना 2001 मध्ये झाली. भारत, कझाकिस्तान, चीन, किर्गिस्तान, पाकिस्तान, रशिया, ताजिकिस्तान आणि उझबेकिस्तान हे आठ देश एससीओ चे सदस्य आहेत. भारत 9 जून 2017 रोजी एससीओचा पूर्ण सदस्य झाला. अफगाणिस्तान, बेलारूस, इराण आणि मंगोलिया हे चार निरीक्षक देश आहेत. चीनी आणि रशियन या भाषा एससीओ च्या अधिकृत कामकाजाच्या भाषा आहेत.
Jaydevi PS/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 109
आयुष मंत्रालय
श्रीपाद नाईक यांच्या हस्ते गाझियाबाद इथे राष्ट्रीय युनानी औषधी संस्थेचा पायाभरणी समारंभ संपन्न
नवी दिल्ली, 1 मार्च 2019
केंद्रीय आयुष राज्यमंत्री  श्रीपाद येसू नाईक यांच्या हस्ते उत्तर प्रदेशातल्या गाझियाबाद इथे राष्ट्रीय युनानी औषधी संस्थेचा अर्थात एनआययूएम पायाभरणी समारंभ झाला. परराष्ट्र व्यवहार राज्यमंत्री जनरल व्ही. के. सिंग यावेळी उपस्थित होते.
युनानी औषधोपचार आणि इतर आयुष प्रणालींच्या माध्यमातून दर्जेदार शिक्षण, संशोधन आणि आरोग्य सेवा उपलब्ध करुन देण्याच्या कटिबद्धतेचा एक भाग म्हणून ‘आयुष’ मंत्रालय एनआययूएमची स्थापना करत असल्याचे नाईक यांनी सांगितले. 10 एकर क्षेत्रातील 300 कोटी रुपये खर्चाची ही संस्था उत्तर भारतातही सर्वात मोठी संस्था असेल असे नाईक म्हणाले. 200 खाटांच्या रुग्णालयामुळे सर्वसामान्यांना आरोग्य सेवा उपलब्ध होतील, असे त्यांनी स्पष्ट केले.
युनानी औषधोपचार पद्धती ही अनेक विकारांवर विशेषत: त्वचाविकारावर गुणकारी असल्याचे जनरल व्ही. के. सिंग यांनी सांगितले.
आयुष मंत्रालयाचे सचिव वैद्य राजेश कोटेचा यांचही यावेळी भाषण झाले. खासदार, उत्तर प्रदेश मंत्रिमंडळातील सदस्य, आयुषचे वरिष्ठ अधिकारी यावेळी उपस्थित होते.
S.Tupe/J.Patankar/D. Rane
(Visitor Counter : 118
ऊर्जा मंत्रालय
एनटीपीसी आणि केम्पोलिस इंडिया या कंपन्या, आसाममधील बोंगाईगाव इथं बांबू-आधारित जैव-तेल शुद्धीकरण केंद्र उभारण्याच्या प्रस्तावातील व्यवहार्यता एकत्रितरित्या तपासणार
ह्या प्रकल्पामुळे, एनटीपीसीच्या कार्बन उत्सर्जन कमी करण्याच्या प्रयत्नांना मदत होईल, असेच रोजगारनिर्मिती आणि स्थानिक संसाधनांना प्रोत्साहन मिळेल
नवी दिल्ली, 18 एप्रिल 2023
राष्ट्रीय औष्णिक ऊर्जा निर्मिती कंपनी- एनटीपीसी ही देशातील सर्वात मोठी ऊर्जानिर्मिती आस्थापना आणि फिनलँडची जैविक तेलशुद्धीकरण तंत्रज्ञान प्रदाता कंपनी केम्पोलिस इंडिया, यांच्यात आज एक सामंजस्य करार करण्यात आला. त्यानुसार, आसामच्या बोंगाईगाव इथं बांबू-आधारित जैव-तेल शुद्धीकरण केंद्र उभारण्याच्या प्रस्तावाची व्यवहार्यता तपासून, त्यावर निर्णय घेतला जाणार आहे. हा प्रकल्प प्रत्यक्षात आणता येईल का, यावर एनटीपीसीसोबत केम्पोलिस देखील काम करेल, या अंतर्गत, 2G इथेनॉल, औष्णिक ऊर्जानिर्मिती केंद्रासाठी जैविक कोळसा आणि इतर मूल्यवर्धित उत्पादनांसाठी बांबूचा वापर करणाऱ्या प्रकल्पासाठी व्यवहार्यता पहिली जाईल. या सामंजस्य करारावर एनटीपीसीचे संचालक दिलीप कुमार पटेल, EIL संचालक अशोक कुमार कालरा आणि केम्पोलिस चे अध्यक्ष आणि मुख्य कार्यकारी अधिकारी मार्कस अल्होम यांच्या उपस्थितीत गेल्या आठवड्यात स्वाक्षरी करण्यात आली.
प्रस्तावित जैव-रिफायनरी एनटीपीसी बोंगाईगाव ऊर्जा प्रकल्पासह एकीकरण प्रकल्प म्हणून नियोजित आहे.या प्रकल्पाला सर्व आवश्यक सुविधा, जसे की स्टीम, ऊर्जा इत्यादि वीज प्रकल्पातून पुरवल्या जातील. तसेच जैव शुद्धीकरण केंद्राद्वारे उत्पादित जैव-कोळसा अगदी कमी असेल. ऊर्जा प्रकल्पामध्ये कोळशाला पर्याय मिळू शकेल, ऊर्जा केंद्राच्या निर्मितीपैकी 5% संसाधने हरित असतील. हा प्रकल्प एनटीपीसीच्या शून्य कार्बन उत्सर्जनाच्या प्रयत्नांना पाठबळ देईल, रोजगाराच्या संधी निर्माण करेल आणि स्थानिक पातळीवर उपलब्ध संसाधनांच्या वापराला प्रोत्साहन देऊन एक टिकाऊ मॉडेल तयार करेल. तपशीलवार प्रकल्प अहवाल तयार करण्यासाठी मेसर्स EIL NTPC साठी प्रकल्प सल्लागार आहे.
G.Chippalkatti/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 64
कार्मिक, सार्वजनिक तक्रार आणि निवृत्ती वेतन मंत्रालय
मसुरीच्या नॅशनल सेंटर फॉर गुड गव्हर्नन्स  येथे मालदीव आणि बांगलादेशच्या प्रशासकीय अधिकाऱ्यांसाठी दोन आठवड्यांच्या क्षमता बांधणी कार्यक्रमांचे उद्घाटन
नागरिकांचे जीवनमान सुधारण्यासाठी प्रशासकीय अधिकाऱ्यांनी सुशासनाच्या पद्धती अवलंबल्या पाहिजेत : एनसीजीजीचे महासंचालक भरत लाल
नवी दिल्ली, 13 डिसेंबर 2022
नॅशनल सेंटर फॉर गुड गव्हर्नन्स , मसूरी येथे मालदीव आणि बांगलादेशच्या प्रशासकीय अधिकाऱ्यांसाठी दोन आठवड्यांच्या क्षमता बांधणी कार्यक्रमांचे उद्घाटन झाले. या दोन कार्यक्रमांमध्ये मालदीवमधील 27 आणि बांगलादेशातील 39 प्रशासकीय अधिकारी सहभागी झाले आहेत.
या कार्यक्रमाची संकल्पना पंतप्रधान नरेंद्र मोदी यांच्या 'वसुधैव कुटुंबकम' आणि 'नेबरहुड फर्स्ट' या धोरणाच्या अनुरूप आहे. शेजारी देशांना प्रशासनातील आगामी आव्हानांना सामोरे जाता यावे यासाठी त्यांच्या प्रशासकीय अधिकाऱ्यांची क्षमता वाढवण्यासाठी भारत मदत करत आहे आणि लोकांचे जीवनमान सुधारण्यासाठी नागरी सेवेची ग्वाही देत आहे.
नॅशनल सेंटर फॉर गुड गव्हर्नन्सचे महासंचालक भरत लाल हे या संयुक्त उद्घाटन सत्राचे अध्यक्ष होते. अधिकार्यांना संबोधित करताना त्यांनी प्रभावी सार्वजनिक सेवा प्रदान करण्यावर भर दिला. प्रत्येक नागरिकाला समान वागणूक मिळावी आणि त्यांना दर्जेदार सार्वजनिक सेवा मिळावी, यासाठी सक्षम वातावरण निर्माण करण्यात प्रशासकीय अधिकाऱ्यांची भूमिका भरत लाल यांनी विशद केली. जीवनाचा दर्जा सुधारण्यासाठी सुशासन पद्धती अवलंबण्याचे आवाहन त्यांनी केले.
नॅशनल सेंटर फॉर गुड गव्हर्नन्सची स्थापना भारत सरकारने 2014 मध्ये केली. सुशासन, धोरणात्मक सुधारणा, प्रशिक्षण आणि देशातील तसेच इतर विकसनशील देशातील प्रशासकीय अधिकाऱ्यांच्या क्षमता बांधणीवर कार्य करण्यासाठी ही देशातील सर्वोच्च संस्था स्थापन करण्यात आली. आतापर्यंत बांगलादेश, केनिया, टांझानिया, ट्युनिशिया, सेशेल्स, गांबिया, मालदीव, श्रीलंका, अफगाणिस्तान, लाओस, व्हिएतनाम, भूतान, म्यानमार आणि कंबोडिया या 15 देशांतील प्रशासकीय अधिकाऱ्यांना प्रशिक्षण दिले आहे.S.Kakade/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 123
दूरसंचार आणि माहिती तंत्रज्ञान मंत्रालय
सर्वेक्षणे, प्रश्नमंजुषांद्वारे अनुदान/बक्षिसे देण्याचा दावा करणाऱ्या फसव्या यूआर एल/संकेतस्थळांबद्दल भारतीय टपाल खात्याने जनतेला दिला इशारा
भारतीय टपाल खात्याच्या असे निदर्शनास आले आहे, की अलीकडील काही दिवसांपासून काही यूआरएल अथवा संकेतस्थळे व्हॉटस ॲप, टेलिग्राम, इंस्टाग्राम यासारख्या सामाजिक माध्यमांवर तसेच शॉर्ट यूआरएल अथवा टायनी यूआरएल असलेले एसएमएस /सूक्ष्म, ईमेल/एसएमएस द्वारे काही सर्वेक्षणे, प्रश्नमंजुषा प्रसारित करत असून त्याद्वारे सरकारी अनुदान उपलब्ध करून देत असल्याचा दावा करत आहेत.
आम्ही देशातील नागरिकांना कळवू इच्छितो की, सर्वेक्षणांवर आधारित अनुदान, बोनस किंवा बक्षिसे जाहीर करण्यासारख्या अशा कोणत्याही कार्यात भारतीय टपाल खात्याचा सहभाग नाही. अशा सूचना/संदेश/ईमेल प्राप्त करणार्या जनतेला विनंती आहे, की त्यांनी अशा फसव्या गोष्टींवर विश्वास ठेवू नये किंवा त्यांना प्रतिसाद देऊ नये.तसेच जन्मतारीख, खाते क्रमांक, मोबाईल क्रमांक, जन्मस्थान आणि ओटीपी इत्यादी कोणतीही वैयक्तिकरित्या ओळखण्यायोग्य माहिती सामायिक करू नये,अशी विनंती देखील करत आहोत.
या यूआरएल लिंक्स/संकेतस्थळे विविध प्रतिबंधात्मक यंत्रणांद्वारे काढून टाकण्यासाठी भारतीय टपाल खाते यथायोग्य कारवाई करत आहे. जनतेला पुन्हा एकदा मोठ्या प्रमाणावर विनंती करण्यात येत आहे की त्यांनी कोणत्याही बनावट संदेश / संप्रेषण / लिंकवर विश्वास ठेवून संपर्क करु नये किंवा त्यांना प्रतिसाद देऊ नये.
भारतीय टपाल खाते आणि पत्र सूचना कार्यालय  यांच्या तथ्य पडताळणी समूहाने सामाजिक माध्यमांद्वारे या यूआरएल/संकेतस्थळे बनावट असल्याचे घोषित केले आहे.
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 3 जुलै 2021
आरोग्य मंत्रालयाची कोविड-19 घडामोडींवरील माहिती
भारताच्या एकूण लसीकरणाने काल 34 कोटींचा महत्वाचा टप्पा गाठला. आज सकाळी 7 वाजेपर्यंत तात्पुरत्या अहवालानुसार एकूण 45,60,088 सत्रांद्वारे 34,46,11,291 लसींच्या मात्रा देण्यात आल्या आहेत. गेल्या 24 तासांत लसींच्या 43,99,298 मात्रा देण्यात आल्या.
कोविड 19 लसीकरणाच्या सार्वत्रिकीकरणाचा नवीन टप्पा 21जून 2021 पासून सुरू झाला. केंद्र सरकार देशभरात लसीकरणाची गती आणि व्याप्ती वाढवण्यासाठी वचनबद्ध आहे.
गेल्या 24 तासांत भारतात 44,111 नवीन रुग्णांची नोंद झाली आहे.
सलग सहा दिवसांपासून 50,000 पेक्षा कमी दैनंदिन रुग्णसंख्या नोंदवली गेली आहे. केंद्र आणि राज्ये/केंद्रशासित प्रदेशांच्या निरंतर आणि एकत्रित प्रयत्नांचा हा परिणाम आहे.
देशात उपचाराधीन रुग्णसंख्येतही सतत घसरण होत आहे. देशातील एकूण उपचाराधीन रुग्णसंख्या आज 4,95,533 इतकी आहे आणि 97 दिवसानंतर 5 लाखांपेक्षा कमी आहे.
गेल्या 24 तासांत एकूण उपचाराधीन रुग्णसंख्येत 14,104 ची घट नोंदली गेली आहे आणि देशातील एकूण बाधित रुग्णांपैकी उपचाराधीन रुग्ण केवळ 1.62% आहेत.
कोविड -19 संसर्गातून मोठ्या संख्येने लोक बरे होत आहेत. भारतातील बरे झालेल्यांची दैनंदिन संख्या सलग 51 दिवस नवीन रुग्णसंख्येपेक्षा अधिक आहे. गेल्या 24 तासांत 57,477 जण बरे झाले.
दैनंदिन नवीन रुग्णांच्या तुलनेत गेल्या 24 तासांत 13,000  पेक्षा जास्त रुग्ण बरे झाले.
महामारीच्या सुरुवातीपासून संसर्ग झालेल्या लोकांपैकी 2,96,05,779 जण कोविड -19 संसर्गातून बरे झाले आहेत. आणि गेल्या 24 तासांत, 57,477 रुग्ण बरे झाले आहेत. रुग्ण बरे होण्याचा दर 97.06% आहे, जो सतत वाढता कल दर्शवत आहे.
संपूर्ण देशभरात चाचणी क्षमतेत मोठ्या प्रमाणात वाढ झाली असून, गेल्या 24 तासांत देशातील एकूण 18,76,036 चाचण्या घेण्यात आल्या. एकत्रितरित्या, भारताने आतापर्यंत 41.64 कोटी  पेक्षा जास्त चाचण्या केल्या आहेत.
देशभरात एकीकडे चाचणी क्षमता वाढवण्यात आली आहे, तर साप्ताहिक सकारात्मकतेत निरंतर घट दिसून येत आहे. साप्ताहिक सकारात्मकता दर सध्या 2.50% वर आहे तर दैनंदिन सकारात्मकता दर आज 2.35% आहे. सलग 26 दिवस दैनंदिन सकारात्मकतेचा दर 5% पेक्षा कमी राहिला आहे.
इतर अपडेट्स :
Jaydevi PS/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 171
शिक्षण मंत्रालय
शिक्षण मंत्रालयाने नॅशनल अचिव्हमेंट सर्व्हे 2021  केला प्रकाशित
शिक्षण मंत्रालयाच्या शालेय शिक्षण आणि साक्षरता विभागाने आज नॅशनल अचिव्हमेंट सर्व्हे  2021 अहवाल म्हणजेच राष्ट्रीय संपादणूक सर्वेक्षण अहवाल प्रकाशित केला. या अहवालामध्ये इयत्ता तिसरी , पाचवी, आठवी आणि दहावीमधील मुलांच्या शिकण्याच्या क्षमतांचे सर्वसमावेशक मूल्यमापन केले आहे.. या सर्वेक्षणातून शालेय शिक्षण पद्धतीचे एकूण मूल्यमापन स्पष्ट होते. याआधी अशाप्रकारे सर्वेक्षण 2017 मध्ये करण्यात आले होते.
संपूर्ण देशस्तरावर एनएएस 2021 चे 12.11.2021 रोजी आयोजन करण्यात आले होते. यामध्ये  सरकारी शाळा ;  सरकारी अनुदानित शाळा; आणि  खाजगी विनाअनुदानित शाळा यांचा समावेश करण्यात आला होता. इयत्ता 3 आणि 5 साठी भाषा, गणित आणि ईव्हीएस हे विषय समाविष्ट करण्यात आले होते. तर इयत्ता 8 वी साठी भाषा, गणित, विज्ञान आणि सामाजिक विज्ञान यांचा समावेश होता. इयत्ता 10 वी च्या सर्वेक्षणामध्ये भाषा, गणित, विज्ञान, सामाजिक विज्ञान आणि इंग्रजी यांचा समावेश करण्यात आला होता.
ग्रामीण आणि शहरी दोन्ही भागातील 720 जिल्ह्यांतील 1.18 लाख शाळांमधील सुमारे 34 लाख विद्यार्थ्यांनी एनएएस 2021 मध्ये भाग घेतला. यासंबंधीचे राष्ट्रीय प्रगती पुस्तक जारी करण्यात आले आहे. यासंबंधीचा सर्व तपशील nas.gov.in. वर सार्वजनिक डोमेनवर जाहीर करण्यात आला आहे.
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 179.22 कोटी लसींच्या मात्रा देण्यात आल्या आहेत.
भारतातील उपचाराधीन रुग्णांची संख्या सध्या 42,219 आहे
उपचाराधीन रुग्णांचे प्रमाण 0.10% आहे
रुग्ण बरे होण्याचा दर सध्या 98.70% आहे.
गेल्या 24 तासात 6,208 रुग्ण बरे झाले, त्यामुळे बरे झालेल्या एकूण रुग्णसंख्या वाढून 4,24,26,328 वर पोहोचली आहे.
गेल्या 24 तासात 4,194 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 77.68 कोटी चाचण्या करण्यात आल्या. गेल्या 24 तासात 8,12,365 चाचण्या करण्यात आल्या
राष्ट्रपती कार्यालय
श्री गुरु नानक देवजी यांच्या 550 व्या जयंतीनिमित्त सुलतानपूर लोधी इथे उद्या होणाऱ्या कार्यक्रमाला राष्ट्रपती उपस्थित राहणार
नवी दिल्ली, 11 नोव्हेंबर 2019
श्री गुरु नानक देवजी यांच्या 550 व्या जयंतीनिमित्त सुलतानपूर लोधी इथे उद्या होणाऱ्या कार्यक्रमासाठी राष्ट्रपती राम नाथ कोविंद पंजाबला भेट देणार आहेत. शिरोमणी गुरुद्वारा प्रबंधक कमिटी, श्री अमृतसर साहिब द्वारा हा कार्यक्रम आयोजित करण्यात आला आहे.
B.Gokhale/N.Chitale/P.Malandkar
(Visitor Counter : 34